CELEX: 62021CN0298
Language: el
Date: 2021-05-10 00:00:00
Title: Υπόθεση C-298/21: Αίτηση προδικαστικής αποφάσεως την οποία υπέβαλε το Curtea de Apel Brașov (Ρουμανία) στις 10 Μαΐου 2021 — S. C. Techno-Gaz K.F.T. PAKS κατά U. A. T. Comuna Dalnic

16.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/8
            
         
      Αίτηση προδικαστικής αποφάσεως την οποία υπέβαλε το Curtea de Apel Brașov (Ρουμανία) στις 10 Μαΐου 2021 — S. C. Techno-Gaz K.F.T. PAKS κατά U. A. T. Comuna Dalnic
      (Υπόθεση C-298/21)
      (2021/C 329/11)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Brașov
      
         Διάδικοι στην υπόθεση της κύριας δίκης
      
      
         Αιτούσα την αναθεώρηση της απόφασης — εκκαλούσα: S. C. Techno-Gaz K.F.T. PAKS
      
         Καθού η αίτηση -εφεσίβλητος: U. A. T. Comuna Dalnic
      
         Προδικαστικό ερώτημα
      
      Αντιβαίνει στην αρχή της ελεύθερης παροχής υπηρεσιών, η οποία προβλέπεται στο άρθρο 56 της Συνθήκης για τη Λειτουργία της Ευρωπαϊκής Ένωσης, στο άρθρο 25 της οδηγίας 2004/18 του Ευρωπαϊκού Κοινοβουλίου και του Συμβουλίου2004 (1), στην αρχή του ελεύθερου και του θεμιτού ανταγωνισμού μεταξύ των οικονομικών φορέων, καθώς και στην αρχή της αναλογικότητας, οι οποίες διέπουν το δίκαιο της Ευρωπαϊκής Ένωσης, εθνική ρύθμιση στον τομέα των δημοσίων συμβάσεων, όπως η ρουμανική ρύθμιση του άρθρου 96, παράγραφος 1, της [Hotărârea Guvernului] n. 925/2006 (κυβερνητικής απόφασης 925/2006), η οποία προβλέπει ότι όταν ορισμένα τμήματα της δημόσιας σύμβασης πρέπει να εκτελεστούν από έναν ή περισσότερους υπεργολάβους, οι προσκομιζόμενες συμβάσεις πρέπει να σύμφωνες με την προσφορά και αποτελούν αναπόσπαστο μέρος, με τη μορφή παραρτήματος, της δημόσιας σύμβασης, υπό την έννοια ότι η ανάθεση, υπό μορφή υπεργολαβίας, των υπηρεσιών πρέπει να πραγματοποιείται στην ίδια αξία ή στην ίδια τιμή με εκείνη που συμφωνήθηκε στο πλαίσιο της κύριας σύμβασης για της επίμαχες υπηρεσίες
      
         (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ 2004, L 134, σ. 114).